  Анжелика Тихонова корреспондент «Мифы, легенды и сказки удмуртского народа» выль книга поттӥзы «Удмуртия» книгапоттонниын. Со сярысь ивортодэтъя «Удмуртия» агентстволэн корреспондентэзлы книгапоттоннилэн кивалтӥсез Юрий Кузнецов вераз. Со переиздание. Юбилейное переиздание. Но... маиз татын мукет. Татчы пыризы Менсадык Гариповлэн выль шедьтэм графикаез. Сое милемлы вайиз Менсадык Гариповлэн нылыз, Елена Менсадыковна. Кузпалзэ но пусъёно, Екатерина Кузьминичнаез. Соин ик книга выль сямен усьтӥське. Воксё выль сямен Юрий Кузнецов, «Удмуртия» книгапоттоннилэн кивалтӥсезКнига «Удмуртия» книгапоттоннилы туэ куарусён толэзе 100 ар тырмонлы но удмурт калыклэн кунлык басьтэмезлы 100 ар тырмонлы сӥземын. Синмаськымон, кузьымлы тупась обложкае бинялтэмын. «Мифы, легенды и сказки удмуртского народа» ӟуч кылын 208 бам вылэ 1500 тиражен поттэмын. Бичетэ пырем выжыкылъёс быдэсак 1986-тӥ арын потэм книгаысь басьтэмын. «Мифы, легенды и сказки удмуртского народа» книгалэн бамъёсыз 6 фото Соин тодматскыны но басьтыны «Удмуртия» книгапоттонние пыраса луоз. Вераны кулэ, 2019-тӥ арын «Удмуртия» книгапоттоннилы 100 ар тырмемен валче таяз арын поттэм ваньмаз книгаосаз нимысьтыз пусэз луоз. Тодэ вайытом, 19-тӥ оштолэзе «Удмурт Кенеш» огазеяськонлэн Пичи Кенешаз Ашальчи Оки нимо премиез басьтӥсьёсты пусйизы.  Тегъёс: Лулчеберет Удмуртия удмуртъёс книгаос книгапоттонни  